
EMENDI
Il-Kumitat għad-Drittijiet tan-Nisa u l-Ugwaljanza bejn is-Sessi jippreżenta lill-Kumitat għall-Iżvilupp u lill-Kumitat għall-Ambjent, il-Klima u s-Sikurezza tal-Ikel, bħala l-kumitati responsabbli, dan li ġej:
<RepeatBlock-Amend><Amend>Emenda		<NumAm>1</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 1a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-riżoluzzjoni tiegħu tal-24 ta’ Ġunju 2021 dwar is-sitwazzjoni tas-saħħa sesswali u riproduttiva u d-drittijiet relatati fl-UE, fil-kuntest tas-saħħa tan-nisa1a,

	
	_________________

	
	1a ĠU C 81, 18.2.2022, p. 43.


</Amend>
<Amend>Emenda		<NumAm>2</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 2a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-riżoluzzjoni tiegħu tal-11 ta’ April 2024 dwar l-inklużjoni tad-dritt għall-abort fil-Karta tad-Drittijiet Fundamentali tal-UE1a,

	
	_________________

	
	1a ĠU C, C/2025/1279, 13.3.2025, ELI: http://data.europa.eu/eli/C/2025/1279/oj.


</Amend>
<Amend>Emenda		<NumAm>3</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 3a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Pjan Direzzjonali tal-UE għad-Drittijiet tan-Nisa, tal-Kummissjoni,


</Amend>
<Amend>Emenda		<NumAm>4</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 4a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Konferenza Internazzjonali dwar il-Popolazzjoni u l-Iżvilupp tal-1994 li saret fil-Kajr, il-programm ta’ azzjoni tagħha u l-eżiti tal-konferenzi ta’ rieżami tagħha,


</Amend>
<Amend>Emenda		<NumAm>5</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 5a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra d-Dikjarazzjoni u l-Pjattaforma ta’ Azzjoni ta’ Beijing tal-2015 u l-eżiti tal-konferenzi ta’ rieżami tagħha,


</Amend>
<Amend>Emenda		<NumAm>6</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 6a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport ta’ Equal Measures 2030 bit-titolu “Findings from the 2024 SDG Gender Index – A gender equal future in crisis?” (Sejbiet mill-Indiċi tal-SDGs dwar il-Ġeneru – Futur ugwali bejn il-ġeneri fi kriżi?),


</Amend>
<Amend>Emenda		<NumAm>7</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 7a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport konġunt tal-2024 ta’ UN Women, tal-Programm ta’ Żvilupp tan-NU, tal-Fond tan-NU għall-Popolazzjoni (UNFPA), tal-UNICEF u tal-Programm Dinji tal-Ikel bit-titolu “Are we getting there? A synthesis of the UN evaluations of SDG 5” (Qed naslu? Sinteżi tal-evalwazzjonijiet tan-NU tal-SDG 5),


</Amend>
<Amend>Emenda		<NumAm>8</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 8a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Linji Gwida Volontarji 2015 biex jiġi żgurat is-Sajd Sostenibbli fuq Skala Żgħira fil-Kuntest tas-Sigurtà tal-Ikel u l-Qerda tal-Faqar tal-Organizzazzjoni tal-Ikel u l-Agrikoltura, inkluż il-Kapitolu 8 tagħhom dwar l-ugwaljanza bejn il-ġeneri u l-ekwità,


</Amend>
<Amend>Emenda		<NumAm>9</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 31a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rakkomandazzjoni tiegħu tad-19 ta’ Diċembru 2024 lill-Kunsill dwar il-prijoritajiet tal-UE għad-69 sessjoni tal-Kummissjoni tan-NU dwar l-Istatus tan-Nisa1a,

	
	_________________

	
	1a ĠU C, C/2025/1971, 11.4.2025, ELI: http://data.europa.eu/eli/C/2025/1971/oj.


</Amend>
<Amend>Emenda		<NumAm>10</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 55a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport tal-Kummissjoni ta’ Marzu 2024 bit-titolu “Id-disa’ rapport dwar il-koeżjoni ekonomika, soċjali u territorjali”,


</Amend>
<Amend>Emenda		<NumAm>11</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 55b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport tal-Istitut Ewropew għall-Ugwaljanza bejn is-Sessi bit-titolu “Gender Equality Reports 2023 – Towards a green transition in transport and energy” (Rapporti dwar l-Ugwaljanza bejn il-Ġeneri 2023 – Lejn tranżizzjoni ekoloġika fit-trasport u fl-enerġija),


</Amend>
<Amend>Emenda		<NumAm>12</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ba (ġdida)</Article>
	

	Mozzjoni għal riżoluzzjoni
	Emenda

	
	Ba.	billi skont l-Indiċi tal-Paċi Globali tal-2024, il-livell medju ta’ stat ta’ paċi globali naqas b’0,56 %, u dan jirrappreżenta l-ħames sena konsekuttiva ta’ deterjorament; billi fid-dawl ta’ din ix-xejra, l-SDG 16 għandu jiġi inkluż f’rieżami fil-fond biex jiġu indirizzati l-isfidi dejjem akbar għall-paċi u għas-sigurtà madwar id-dinja;


</Amend>
<Amend>Emenda		<NumAm>13</NumAm>
<DocAmend>Mozzjoni għal riżoluzzjoni</DocAmend>
<Article>Premessa Bb (ġdida)</Article>
	

	Mozzjoni għal riżoluzzjoni
	Emenda

	
	Bb.	billi l-prevalenza dejjem akbar tat-traffikar ta’ bnedmin għadha theddida kritika għall-paċi u għas-sigurtà globali; billi t-tisħiħ tal-kooperazzjoni internazzjonali u tal-mekkaniżmi ta’ infurzar fl-ambitu tal-SDG 16 huwa essenzjali biex jiġu miġġielda n-networks tat-traffikar, jiġu protetti l-vittmi u jitħarsu d-drittijiet tal-bniedem;


</Amend>
<Amend>Emenda		<NumAm>14</NumAm>
<DocAmend>Mozzjoni għal riżoluzzjoni</DocAmend>
<Article>Premessa C</Article>
	

	Mozzjoni għal riżoluzzjoni
	Emenda

	C.	billi bħalissa hemm nuqqas ta’ investiment annwali ta’ USD 4 triljun fl-SDGs; billi livelli għoljin ta’ dejn ta’ pajjiżi b’introjtu baxx u medju jikkostitwixxu ostaklu għall-investimenti meħtieġa biex jinkisbu l-SDGs;
	C.	billi bħalissa hemm nuqqas ta’ investiment annwali ta’ USD 4 triljun fl-SDGs; billi livelli għoljin ta’ dejn ta’ pajjiżi b’introjtu baxx u medju, iffaċilitati minn xi programmi ta’ istituzzjonijiet finanzjarji, jikkostitwixxu ostaklu għall-investimenti meħtieġa biex jinkisbu l-SDGs; billi dan huwa marbut ukoll maż-żieda fir-rati tal-faqar; billi n-nisa u l-bniet madwar id-dinja huma affettwati b’mod sproporzjonat mill-faqar, mill-kriżijiet umanitarji, mit-tibdil fil-klima, mill-kunflitti, mill-estremiżmu, mit-terroriżmu, mill-gwerer u min-nuqqas ta’ ikel; billi dan jagħmel ukoll lit-tfal aktar vulnerabbli; billi d-differenza bejn il-ġeneri fil-faqar hija mistennija li tiżdied sal-2030 peress li n-nisa xorta se jibqgħu jiffurmaw il-maġġorparti tan-nies f’faqar estrem madwar id-dinja;


</Amend>
<Amend>Emenda		<NumAm>15</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ca (ġdida)</Article>
	

	Mozzjoni għal riżoluzzjoni
	Emenda

	
	Ca.	billi n-nuqqas ta’ finanzjament għall-ugwaljanza bejn il-ġeneri huwa ostaklu ewlieni biex jinkisbu l-eżiti tal-ugwaljanza bejn il-ġeneri; billi l-ugwaljanza bejn il-ġeneri hija fundamentali biex jitwettqu l-wegħdiet ta’ sostenibbiltà, prosperità, ġustizzja soċjali, paċi u progress tal-bniedem; billi impenji finanzjarji sinifikanti u sostnuti u proċessi ta’ bbaġitjar imsaħħa huma fundamentali biex jappoġġjaw l-implimentazzjoni ta’ leġiżlazzjoni, politiki u servizzi reattivi għal kwistjonijiet ta’ ġeneru biex tiġi avvanzata l-ugwaljanza bejn il-ġeneri fil-miri kollha tal-SDG 5 1a;

	
	_________________

	
	1a Equal Measures 2030, ‘Findings from the 2024 SDG Gender Index – A gender equal future in crisis?’, https://equalmeasures2030.org/wp-content/uploads/2024/09/EM2030_2024_SDG_Gender_Index_EN_digital.pdf.


</Amend>
<Amend>Emenda		<NumAm>16</NumAm>
<DocAmend>Mozzjoni għal riżoluzzjoni</DocAmend>
<Article>Premessa Cb (ġdida)</Article>
	

	Mozzjoni għal riżoluzzjoni
	Emenda

	
	Cb.	billi l-vjolenza kontra n-nisa fil-forom kollha tagħha (vjolenza fiżika, sesswali, psikoloġika, ekonomika jew ċibernetika) hija ksur tad-drittijiet tal-bniedem, forma estrema ta’ diskriminazzjoni kontra n-nisa u wieħed mill-akbar ostakli għall-kisba tal-ugwaljanza bejn il-ġeneri; billi l-vjolenza abbażi tal-ġeneru għandha l-għeruq tagħha fid-distribuzzjoni inugwali tal-poter bejn il-ġeneri, fl-istrutturi patrijarkali u fl-istereotipi marbuta mal-ġeneru, li wasslu għal dominazzjoni fuq in-nisa u għal diskriminazzjoni kontrihom mill-irġiel u jistgħu jvarjaw fl-apparenza, fl-intensità u fil-forma; billi soċjetà ħielsa mill-vjolenza abbażi tal-ġeneru trid tiġi rikonoxxuta bħala prerekwiżit assolut għall-ugwaljanza bejn il-ġeneri;


</Amend>
<Amend>Emenda		<NumAm>17</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1</Article>
	

	Mozzjoni għal riżoluzzjoni
	Emenda

	1.	Jafferma mill-ġdid l-impenn qawwi tiegħu għat-twettiq f’waqtu u sħiħ tal-SDGs kollha;
	1.	Jafferma mill-ġdid l-impenn qawwi tiegħu għat-twettiq f’waqtu u sħiħ tal-SDGs kollha, fl-Istati Membri kollha u globalment permezz tal-azzjoni esterna tal-UE;


</Amend>
<Amend>Emenda		<NumAm>18</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1 – punt a (ġdid)</Article>
	

	Mozzjoni għal riżoluzzjoni
	Emenda

	
	(a)	Jissottolinja li l-UE għamlet progress moderat fl-SDG 1 iżda li n-nisa għadhom f’riskju ogħla ta’ faqar u esklużjoni soċjali;


</Amend>
<Amend>Emenda		<NumAm>19</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1 – punt b (ġdid)</Article>
	

	Mozzjoni għal riżoluzzjoni
	Emenda

	
	(b)	Jesprimi t-tħassib tiegħu dwar l-SDG 2 fl-UE, peress li r-rata dejjem tikber tal-obeżità fin-nisa u fit-tfal hija sinjal ta’ malnutrizzjoni;


</Amend>
<Amend>Emenda		<NumAm>20</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1 – punt c (ġdid)</Article>
	

	Mozzjoni għal riżoluzzjoni
	Emenda

	
	(c)	Jinsab imħasseb ħafna dwar is-sitwazzjoni tan-nisa fl-UE fir-rigward tal-SDG 7 peress li huwa aktar probabbli li n-nisa jiffaċċjaw faqar enerġetiku minħabba introjti aktar baxxi; 9,8  % tan-nisa 8,7 % tal-irġiel ma setgħux isaħħnu djarhom b’mod adegwat fl-2022, u dan mar għall-agħar bil-kriżi enerġetika; jilqa’ l-komunikazzjoni tal-Kummissjoni dwar enerġija affordabbli1a; jistieden lill-Kummissjoni u lill-koleġiżlaturi jħaffu l-proċess biex jiżguraw aċċess fil-pront għal enerġija affordabbli;

	
	_________________

	
	1a Pjan ta’ Azzjoni għal Enerġija Affordabbli - Nisfruttaw il-valur reali tal-Unjoni tal-Enerġija tagħna biex niżguraw enerġija affordabbli, effiċjenti u nadifa għall-Ewropej kollha (COM(2025)0079).


</Amend>
<Amend>Emenda		<NumAm>21</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1 – punt d (ġdid)</Article>
	

	Mozzjoni għal riżoluzzjoni
	Emenda

	
	(d)	Jissottolinja li l-SDG 11 għadu ma ntlaħaqx fl-UE peress li huwa aktar probabbli li n-nisa jesperjenzaw privazzjoni ta’ akkomodazzjoni (4,6 % vs 4,0 % għall-irġiel fl-2022) u jiddependu aktar fuq it-trasport pubbliku, fejn għad hemm tħassib dwar is-sikurezza;


</Amend>
<Amend>Emenda		<NumAm>22</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2</Article>
	

	Mozzjoni għal riżoluzzjoni
	Emenda

	2.	Jiddispjaċih li l-komunità globali tinsab ferm lura mill-progress biex titwettaq l-Aġenda 2030 u jinkisbu l-miri tal-SDGs;
	2.	Jiddispjaċih li l-komunità globali tinsab ferm lura mill-progress biex titwettaq l-Aġenda 2030 u jinkisbu l-miri tal-SDGs u li l-progress lejn il-kisba ta’ ċerti SDGs mar lura; jenfasizza d-differenzi bejn il-pajjiżi u r-reġjuni u fi ħdanhom dwar diversi kwistjonijiet, bħad-disparitajiet bejn il-ġeneri; jiddispjaċih dwar l-irtirar tal-finanzjament mill-Aġenzija tal-Istati Uniti għall-Iżvilupp Internazzjonali (USAID) u jirrikonoxxi l-impatt devastanti fuq l-għan tal-komunità globali għall-kisba tal-miri tal-SDGs, speċjalment l-SDG 5;


</Amend>
<Amend>Emenda		<NumAm>23</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2a (ġdid)</Article>
	

	Mozzjoni għal riżoluzzjoni
	Emenda

	
	2a.	Jappella biex l-UE twettaq l-impenn tagħha li tapplika l-integrazzjoni tal-perspettiva tal-ġeneri u perspettiva intersezzjonali għall-politiki u għall-finanzjamenti kollha tal-UE; jiddispjaċih li l-pajjiżi madwar id-dinja għadhom neqsin minn 44 % tad-data meħtieġa biex ikollhom rendikont tal-SDG 5 u aktar minn 80 % tal-pajjiżi jonqoshom id-data dwar mill-anqas mira waħda tal-SDG 51a; jisħaq, għalhekk, fuq il-ħtieġa li jissaħħu l-uffiċċji nazzjonali tal-istatistika u li jittejbu l-koordinazzjoni u l-kooperazzjoni globali tagħhom, u li jiġi żgurat tfassil ta’ politika infurmat u jingħalqu d-differenzi li fadal fid-data dwar il-ġeneri;

	
	_________________

	
	1a Equal Measures 2030, ‘Findings from the 2024 SDG Gender Index – A gender equal future in crisis?’, https://equalmeasures2030.org/wp-content/uploads/2024/09/EM2030_2024_SDG_Gender_Index_EN_digital.pdf.


</Amend>
<Amend>Emenda		<NumAm>24</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2b (ġdid)</Article>
	

	Mozzjoni għal riżoluzzjoni
	Emenda

	
	2b.	Jenfasizza l-importanza tad-data li tippermetti l-monitoraġġ tal-SDGs, filwaqt li jissottolinja li minkejja żidiet ta’ min ifaħħarhom fid-data, kif ukoll il-ftuħ, l-aċċessibbiltà u l-użu effettiv tagħha, għad hemm lakuni kritiċi; jisħaq, għalhekk, fuq l-importanza tar-rwol tal-uffiċċji nazzjonali tal-istatistika u l-ħtieġa li jissaħħu s-sħubijiet, li huma kruċjali biex tinkiseb data aktar inklużiva, bħad-data desegregata skont il-ġeneru;


</Amend>
<Amend>Emenda		<NumAm>25</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 3</Article>
	

	Mozzjoni għal riżoluzzjoni
	Emenda

	3.	Jisħaq li l-kooperazzjoni internazzjonali u l-azzjoni trasformattiva deċiżiva huma meħtieġa b’mod urġenti biex is-soċjetajiet u l-ekonomiji tagħna jitqiegħdu f’pożizzjoni soda biex jintlaħqu l-SDGs u tiġi indirizzata l-kriżi tripla tad-dinja;
	3.	Jisħaq li l-kooperazzjoni internazzjonali, l-azzjoni trasformattiva deċiżiva u żieda fl-infiq globali ta’ għajnuna għall-iżvilupp huma meħtieġa b’mod urġenti biex is-soċjetajiet u l-ekonomiji tagħna jitqiegħdu f’pożizzjoni soda biex jintlaħqu l-SDGs u tiġi indirizzata l-kriżi tripla tad-dinja: it-tibdil fil-klima, it-tniġġis u t-telfien tal-bijodiversità;


</Amend>
<Amend>Emenda		<NumAm>26</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 4</Article>
	

	Mozzjoni għal riżoluzzjoni
	Emenda

	4.	Jenfasizza li t-tmexxija tal-UE fl-implimentazzjoni globali tal-SDGs tibqa’ kruċjali, speċjalment fid-dawl tad-diversi sfidi ġeopolitiċi u kriżijiet li għaddejjin bħalissa;
	4.	Jenfasizza li t-tmexxija tal-UE fl-implimentazzjoni globali tal-SDGs tibqa’ kruċjali, speċjalment fid-dawl tad-diversi sfidi ġeopolitiċi u kriżijiet li għaddejjin bħalissa, inklużi l-oppożizzjoni dejjem akbar lejn l-SDGs u r-rigressjoni kontra l-ugwaljanza bejn il-ġeneri u l-qafas internazzjonali tad-drittijiet tal-bniedem li għandu l-għan li jipproteġi gruppi f’sitwazzjonijiet vulnerabbli jew emarġinati madwar id-dinja, inklużi n-nisa, il-bniet u l-persuni LGBTIQ+;


</Amend>
<Amend>Emenda		<NumAm>27</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 4a (ġdid)</Article>
	

	Mozzjoni għal riżoluzzjoni
	Emenda

	
	4a.	Jagħraf l-isforzi kontinwi u l-progress sinifikanti tal-Unjoni Ewropea, b’mod partikolari fl-avvanz tal-SDG 8, filwaqt li jirrikonoxxi wkoll il-ħtieġa għal aktar titjib fil-kisba tal-SDG 5;


</Amend>
<Amend>Emenda		<NumAm>28</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 4b (ġdid)</Article>
	

	Mozzjoni għal riżoluzzjoni
	Emenda

	
	4b.	Jissottolinja li l-UE għandha tagħti prijorità lill-politiki li jappoġġjaw lin-nisa, lill-bniet u lill-familji, filwaqt li tiżgura li l-benesseri ekonomiku u soċjali tagħhom jitqies bħala kruċjali biex jinkisbu l-SDGs bħat-tnaqqis tal-faqar, l-edukazzjoni ta’ kwalità u l-ugwaljanza bejn il-ġeneri;


</Amend>
<Amend>Emenda		<NumAm>29</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 5</Article>
	

	Mozzjoni għal riżoluzzjoni
	Emenda

	5.	Jiddispjaċih dwar il-progress marġinali jew moderat fil-biċċa l-kbira tal-miri tal-SDG 3 u l-pass li ilu jonqos mill-2015 f’diversi oqsma ewlenin; jinnota bi tħassib li anqas minn 10 % tal-miri tal-SDG 3 jinsabu fit-triq it-tajba u anqas minn terz x’aktarx li jintlaħqu sal-2030;
	5.	Jiddispjaċih dwar il-progress marġinali jew moderat fil-biċċa l-kbira tal-miri tal-SDG 3 u l-pass li ilu jonqos mill-2015 f’diversi oqsma ewlenin; jinnota bi tħassib li anqas minn 10 % tal-miri tal-SDG 3 jinsabu fit-triq it-tajba u anqas minn terz x’aktarx li jintlaħqu sal-2030; ifakkar li fl-UE jeżistu inugwaljanzi kbar bejn il-ġeneri u li sar progress limitat ħafna mill-2010 biex jiġu indirizzati dawn l-inugwaljanzi;


</Amend>
<Amend>Emenda		<NumAm>30</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 5a (ġdid)</Article>
	

	Mozzjoni għal riżoluzzjoni
	Emenda

	
	5a.	Jesprimi t-tħassib tiegħu dwar il-persistenza tal-prattika tal-mutilazzjoni ġenitali femminili u jesprimi s-simpatija tiegħu għall-vittmi; jenfasizza li f’Marzu 2024, il-UNICEF irreveda ċ-ċifra tal-għadd ta’ vittmi għal aktar minn 230 miljun, liema ċifra tirrappreżenta żieda ta’ 15 % (madwar 30 miljun aktar) mill-2016, minkejja t-tnaqqis li deher f’xi pajjiżi;


</Amend>
<Amend>Emenda		<NumAm>31</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 5b (ġdid)</Article>
	

	Mozzjoni għal riżoluzzjoni
	Emenda

	
	5b.	Jirrikonoxxi li t-tnaqqis reċenti fil-finanzjament tal-USAID se jkompli jxekkel il-progress fl-SDG 3, b’impatt partikolari fuq l-aċċess tan-nisa u tal-bniet għas-servizzi tal-kura tas-saħħa riproduttiva u materna;


</Amend>
<Amend>Emenda		<NumAm>32</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6</Article>
	

	Mozzjoni għal riżoluzzjoni
	Emenda

	6.	Jisħaq li d-diversi kriżijiet interkonnessi, infrastruttura tal-kura tas-saħħa dgħajfa, instabbiltà ekonomika, faqar, inugwaljanzi persistenti, speċjalment fost popolazzjonijiet u reġjuni vulnerabbli, u riżorsi dejjem aktar ristretti jheddu li jfixklu aktar il-progress lejn l-ilħuq tal-miri tal-SDG 3;
	6.	Jisħaq li kriżijiet diversi, interkonnessi u li qed jikbru, bħal infrastruttura tal-kura tas-saħħa dgħajfa, instabbiltà ekonomika, tensjonijiet ġeopolitiċi li qed jiżdiedu, faqar, u inugwaljanzi persistenti, inklużi l-inugwaljanzi bejn il-ġeneri, speċjalment fost popolazzjonijiet u reġjuni vulnerabbli, kif ukoll riżorsi dejjem aktar ristretti u n-nuqqas ta’ riċerka medika sensittiva għall-ġeneru, jheddu li jfixklu aktar il-progress lejn l-ilħuq tal-miri tal-SDG 3;


</Amend>
<Amend>Emenda		<NumAm>33</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6a (ġdid)</Article>
	

	Mozzjoni għal riżoluzzjoni
	Emenda

	
	6a.	Jinnota bi tħassib l-irtirar tal-Istati Uniti mill-Organizzazzjoni Dinjija tas-Saħħa (WHO) u l-iffriżar totali tal-Għajnuna Uffiċjali għall-Iżvilupp (ODA); jissottolinja li, meta jitqies ir-rwol li l-USAID kellha fit-tisħiħ tas-saħħa globali, dan se jkollu effett enormi fuq il-ħajja tan-nies u fuq l-aċċess għas-servizzi tas-saħħa globalment, inkluż għal miljuni ta’ nisa u bniet; jenfasizza wkoll li l-istabbiliment mill-ġdid tal-Global Gag Rule għandu impatt b’mod partikolari fuq is-saħħa sesswali u riproduttiva u d-drittijiet relatati (SRHR); jistieden lill-Kummissjoni u lill-Istati Membri jindirizzaw il-lakuni li ħallew l-Istati Uniti, inkluż billi jżidu l-kontribut tal-UE għal inizjattivi ewlenin għall-SRHR bħas-Sħubija tal-Provvisti tal-UNFPA u l-Inizjattiva tat-Tim Ewropa dwar l-SRHR fl-Afrika sub-Saħarjana;


</Amend>
<Amend>Emenda		<NumAm>34</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6b (ġdid)</Article>
	

	Mozzjoni għal riżoluzzjoni
	Emenda

	
	6b.	Jiddispjaċih li l-għajnuna għall-iżvilupp qed tonqos b’mod globali, u dan prinċipalment jaffettwa l-aċċessibbiltà tal-kura tas-saħħa fl-ifqar reġjuni u lill-persuni l-aktar emarġinati, bħan-nisa u l-bniet; iqis li t-tkissir ta’ sistemi tal-kura tas-saħħa fraġli joħloq riskju potenzjali għas-saħħa għall-popolazzjoni globali; jappella għal azzjoni deċiżiva fl-Istati Membri kollha u bħala parti mill-politiki esterni tal-UE biex isir progress sostanzjali lejn l-għan tal-2030 li titnaqqas il-mortalità materna u jiġi żgurat aċċess universali għas-servizzi tal-kura tas-saħħa sesswali u riproduttiva, inkluż għall-ippjanar tal-familja u għall-abort sikur u legali, għall-kura tas-saħħa materna u għall-kisba tal-kopertura universali tas-saħħa, inkluż aċċess għal mediċini essenzjali, sikuri, effettivi, ta’ kwalità u affordabbli għal kulħadd; jappella lill-UE biex, bħala prijorità, tiżgura aċċess għall-metodu ta’ kontraċezzjoni sikur u effettiv tal-għażla tal-individwu u għal servizzi ta’ abort sikuri u legali fl-Istati Membri kollha;


</Amend>
<Amend>Emenda		<NumAm>35</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6d (ġdid)</Article>
	

	Mozzjoni għal riżoluzzjoni
	Emenda

	
	6d.	Jappella biex l-UE u l-Istati Membri tagħha jiżguraw l-aċċess, bħala prijorità, għal edukazzjoni komprensiva obbligatorja bbażata fuq l-evidenza u adattata għall-età dwar is-sesswalità u r-relazzjonijiet għas-subien u għall-bniet u informazzjoni dwar l-ippjanar tal-familja fid-dawl tal-164 miljun mara meqjusa li għandhom ħtieġa mhux issodisfata f’dan il-qasam1a, filwaqt li jikkontribwixxu wkoll għal dawn l-isforzi permezz tal-politiki esterni;

	
	_________________

	
	1a Id-Dipartiment tal-Affarijiet Ekonomiċi u Soċjali tan-NU, “World Family Planning 2022”, https://www.un.org/development/desa/pd/sites/www.un.org.development.desa.pd/files/files/documents/2023/Feb/undesa_pd_2022_world-family-planning.pdf.


</Amend>
<Amend>Emenda		<NumAm>36</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6e (ġdid)</Article>
	

	Mozzjoni għal riżoluzzjoni
	Emenda

	
	6e.	Jappella lill-UE tissodisfa l-pjanijiet inklużi fl-istrateġija dwar is-saħħa mentali u timplimenta azzjonijiet aktar deċiżivi biex tiżgura kundizzjonijiet ta’ saħħa mentali tajbin għal kulħadd, speċjalment billi tqis il-perspettiva tal-ġeneru u kif in-nisa u l-persuni LGBTIQ+ jiġu affettwati b’mod aktar serju mis-saħħa mentali tagħhom;


</Amend>
<Amend>Emenda		<NumAm>37</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6f (ġdid)</Article>
	

	Mozzjoni għal riżoluzzjoni
	Emenda

	
	6f.	Ifakkar li t-twettiq sħiħ tal-SRHR u l-ħarsien tal-awtonomija fiżika tan-nisa u tal-bniet huma kritiċi għall-kisba tal-ugwaljanza bejn il-ġeneri; jenfasizza li l-SRHR huma parti integrali mill-kopertura universali tas-saħħa u huma kritiċi biex jinkiseb l-SDG 3, b’mod partikolari l-mira 3.7; jistieden lill-Kummissjoni tiżgura li l-SRHR jiġu inklużi fl-inizjattivi u fil-programmi tal-UE dwar il-kopertura universali tas-saħħa;


</Amend>
<Amend>Emenda		<NumAm>38</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6g (ġdid)</Article>
	

	Mozzjoni għal riżoluzzjoni
	Emenda

	
	6g.	Iwissi li l-miri stabbiliti mill-SDGs 3 u 5 mhux se jinkisbu jekk l-aċċess universali għas-saħħa sesswali u riproduttiva u għad-drittijiet riproduttivi ma jkunx garantit fl-UE u globalment; ifakkar li l-aċċess għas-servizzi tas-saħħa essenzjali u l-mediċini meħtieġa, għall-metodu ta’ kontraċezzjoni sikur u effettiv tal-għażla tal-individwu u għal servizzi ta’ abort legali huma aspett fundamentali tal-kura tas-saħħa sesswali u riproduttiva;


</Amend>
<Amend>Emenda		<NumAm>39</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6h (ġdid)</Article>
	

	Mozzjoni għal riżoluzzjoni
	Emenda

	
	6h.	Ifakkar li tqala mhux intenzjonata jista’ jkollha implikazzjonijiet fiżiċi, emozzjonali u finanzjarji sinifikanti għall-individwi u għall-familji, u tikkawża ħsara partikolarment sinifikanti lill-minorenni f’każijiet ta’ tqala adolexxenti; jissottolinja li l-kura legali f’każ ta’ abort hija kura li ssalva l-ħajja waqt korrimenti u emerġenzi ostetriċi oħra ta’ theddid għall-ħajja u li l-aċċess legali u effettiv għal abort sikur jista’ jgħin jindirizza kumplikazzjonijiet kbar u jevita tqala b’riskju għoli li tista’ twassal għall-mortalità materna u tat-trabi;


</Amend>
<Amend>Emenda		<NumAm>40</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6i (ġdid)</Article>
	

	Mozzjoni għal riżoluzzjoni
	Emenda

	
	6i.	Jissottolinja wkoll li l-medikazzjoni għall-abort tipprovdi alternattiva sikura u anqas invażiva mill-abort kirurġiku u tagħmel il-kura f’każ ta’ abort u f’każ ta’ korriment aktar aċċessibbli għall-individwi li jgħixu f’żoni fejn huwa diffiċli li l-kura f’każ ta’ abort kirurġiku tiġi aċċessata minħabba ostakli ġeografiċi jew ostakli oħra, u li l-aċċess f’waqtu għal medikazzjoni sikura għall-abort jista’ jippermetti wkoll lill-pazjenti jimmaniġġjaw huma stess, kompletament jew parzjalment, il-kura f’każ ta’ abort u f’każ ta’ korriment, filwaqt li jiġi evitat dewmien fil-kura, li jista’ jwassal għal riskji addizzjonali għas-saħħa;


</Amend>
<Amend>Emenda		<NumAm>41</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6j (ġdid)</Article>
	

	Mozzjoni għal riżoluzzjoni
	Emenda

	
	6j.	Jappella biex l-UE tadotta malajr l-Att dwar il-Mediċini Kritiċi1a u tiżgura li dan jiggarantixxi l-aċċessibbiltà u d-disponibbiltà f’kull ħin ta’ mediċini essenzjali tas-saħħa sesswali u riproduttiva fil-lista ta’ mediċini essenzjali tad-WHO madwar l-UE kollha; jistieden lill-Aġenzija Ewropea għall-Mediċini taġġorna l-lista ta’ mediċini kritiċi tal-UE biex tinkludi l-lista sħiħa ta’ mediċini essenzjali għas-saħħa sesswali u riproduttiva inklużi fil-lista ta’ mediċini essenzjali tad-WHO, bħall-kontraċezzjoni u l-mediċina għall-abort; jappella biex l-UE tiżgura li l-mediċini essenzjali għas-saħħa sesswali u riproduttiva jiġu inklużi b’mod sistematiku bħala parti mill-għajnuna umanitarja għal pajjiżi mhux tal-UE;

	
	_________________

	
	1a COM(2025)0102.


</Amend>
<Amend>Emenda		<NumAm>42</NumAm>
<DocAmend>Mozzjoni għal riżoluzzjoni</DocAmend>
<Article>Il-Paragrafu 7</Article>
	

	Mozzjoni għal riżoluzzjoni
	Emenda

	7.	Jappella għal azzjoni kkoordinata msaħħa u investiment sostanzjali biex tinkiseb kopertura tas-saħħa universali, jissaħħu s-sistemi tas-saħħa, jiġi żgurat aċċess ekwu għall-mediċini u għall-vaċċini, jiġu promossi l-prevenzjoni u t-trattament tal-mard, jiġu indirizzati l-fatturi ambjentali aggravanti u jiġu indirizzati d-disparitajiet fl-aċċess għal kura u servizzi ta’ kwalità, speċjalment għall-popolazzjonijiet u r-reġjuni vulnerabbli;
	7.	Jappella għal azzjoni kkoordinata msaħħa u investiment sostanzjali biex tinkiseb kopertura tas-saħħa universali, jissaħħu s-sistemi tas-saħħa, jiġi żgurat aċċess ekwu għall-mediċini u għall-vaċċini, jiġu promossi l-prevenzjoni u t-trattament tal-mard, jiġu indirizzati l-fatturi ambjentali aggravanti, jiġu indirizzati d-disparitajiet fl-aċċess għal kura u servizzi ta’ kwalità, speċjalment għal nies f’sitwazzjonijiet vulnerabbli, għall-popolazzjonijiet u r-reġjuni vulnerabbli, inkluż għall-minoranzi, għan-nisa u l-bniet, u għal persuni b’diżabbiltà; jissottolinja l-importanza li jiġi ggarantit l-aċċess għas-saħħa għal kulħadd bħala dritt fundamentali; jisħaq fuq il-ħtieġa li jiġi appoġġjat l-aċċess għall-kura tas-saħħa u għall-edukazzjoni għall-bniet f’sitwazzjonijiet ta’ emerġenza, għall-bniet migranti, spostati internament u rifuġjati u għal dawk fi kriżijiet umanitarji u f’sitwazzjonijiet ta’ kunflitt;


</Amend>
<Amend>Emenda		<NumAm>43</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7a (ġdid)</Article>
	

	Mozzjoni għal riżoluzzjoni
	Emenda

	
	7a.	Jappella għal azzjoni kkoordinata msaħħa u għal investiment sostanzjali biex tinkiseb kopertura tas-saħħa universali, jissaħħu s-sistemi tas-saħħa, jiġi żgurat aċċess ekwu għall-mediċini u għall-vaċċini, jiġu promossi l-prevenzjoni u t-trattament tal-mard, jiġu indirizzati l-fatturi ambjentali aggravanti, jiġu indirizzati l-isfidi tas-saħħa mentali u jitnaqqsu d-disparitajiet fl-aċċess għal kura u servizzi ta’ kwalità, speċjalment għall-popolazzjonijiet u għar-reġjuni vulnerabbli;


</Amend>
<Amend>Emenda		<NumAm>44</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 8</Article>
	

	Mozzjoni għal riżoluzzjoni
	Emenda

	8.	Jitlob li d-dritt universali għal ambjent b’saħħtu jiżdied mal-Konvenzjoni Ewropea dwar id-Drittijiet tal-Bniedem u l-Karta tad-Drittijiet Fundamentali tal-UE, u li jiġi stabbilit qafas legalment vinkolanti;
	8.	Iqis li ambjent b’saħħtu huwa fattur kritiku biex titjieb is-saħħa;


</Amend>
<Amend>Emenda		<NumAm>45</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 8a (ġdid)</Article>
	

	Mozzjoni għal riżoluzzjoni
	Emenda

	
	8a.	Jiddispjaċih li l-ebda pajjiż ma jinsab fit-triq it-tajba biex jikseb l-ugwaljanza bejn il-ġeneri sal-2030 u li kważi 40 % tal-pajjiżi staġnaw jew saħansitra marru lura fir-rigward tal-ugwaljanza bejn il-ġeneri bejn l-2019 u l-2022; jinnota li din ir-rigressjoni tikkoinċidi maż-żieda ta’ xejriet konservattivi, reazzjonarji u misoġinistiċi li jaħdmu kontra d-drittijiet tan-nisa madwar id-dinja; iwissi li jekk ix-xejriet attwali lejn ir-rigress u l-istaġnar tal-ugwaljanza bejn il-ġeneri jżidu fir-ritmu, l-inugwaljanzi globali bejn il-ġeneri jistgħu jkunu agħar fl-2030 milli meta ntlaħaq qbil dwar l-SDGs fl-2015;1a;

	
	_________________

	
	1a Equal Measures 2030, ‘Findings from the 2024 SDG Gender Index – A gender equal future in crisis?’, https://equalmeasures2030.org/wp-content/uploads/2024/09/EM2030_2024_SDG_Gender_Index_EN_digital.pdf.


</Amend>
<Amend>Emenda		<NumAm>46</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 8b (ġdid)</Article>
	

	Mozzjoni għal riżoluzzjoni
	Emenda

	
	8b.	Jisħaq fuq in-natura trażversali tal-SDG 5 u l-importanza tiegħu fit-twettiq tal-Aġenda 2030; jenfasizza li l-kisba tal-ugwaljanza bejn il-ġeneri tikkomplementa direttament l-SDGs l-oħra kollha u t-twettiq ta’ dawn l-għanijiet ma jistax jinkiseb mingħajr ma jiġu avvanzati d-drittijiet tan-nisa u tal-bniet u l-ugwaljanza bejn il-ġeneri;


</Amend>
<Amend>Emenda		<NumAm>47</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9</Article>
	

	Mozzjoni għal riżoluzzjoni
	Emenda

	9.	Jappella għal azzjoni aċċellerata u mmirata biex tintemm kull forma ta’ vjolenza u fastidju kontra n-nisa, il-bniet u l-persuni LGBTIQ+, inkluża l-vjolenza sesswali u abbażi tal-ġeneru, u biex jintemmu prattiki dannużi bħaż-żwieġ tat-tfal u l-mutilazzjoni ġenitali femminili;
	9.	Itenni li soċjetà mingħajr vjolenza abbażi tal-ġeneru hija prerekwiżit indispensabbli għall-kisba tal-ugwaljanza bejn il-ġeneri; jappella għal azzjoni aċċellerata u mmirata biex tintemm kull forma ta’ vjolenza u fastidju kontra n-nisa, il-bniet u l-persuni LGBTIQ+, inkluża l-vjolenza sesswali u abbażi tal-ġeneru, biex jintemmu prattiki dannużi bħaż-żwieġ tat-tfal u dak sfurzat, li għalih jiġu soġġetti 12-il miljun tifla kull sena1a, il-mutilazzjoni ġenitali femminili, l-abort abbażi tas-sess u biex jiġi miġġieled l-użu tal-vjolenza abbażi tal-ġeneru bħala arma tal-gwerra; iqis li l-involviment ċiviku u l-organizzazzjonijiet tan-nisa fil-livell lokali huma essenzjali biex jinkiseb dan l-għan; jesprimi tħassib dwar iż-żieda globali fil-prosekuzzjoni tad-difensuri tad-drittijiet tal-bniedem, speċifikament fir-rigward ta’ dawk li jiddefendu d-drittijiet tan-nisa u tal-minoranzi; jesprimi tħassib dwar ir-rati għoljin ta’ mortalità materna fil-pajjiżi b’introjtu baxx u medju inferjuri;

	
	_________________

	
	1a UNICEF, ‘Fast Facts: 10 facts illustrating why we must #EndChildMarriage10 February 2019’, https://www.unicef.org/press-releases/fast-facts-10-facts-illustrating-why-we-must-endchildmarriage.


</Amend>
<Amend>Emenda		<NumAm>48</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9a (ġdid)</Article>
	

	Mozzjoni għal riżoluzzjoni
	Emenda

	
	9a.	Jisħaq li l-istupru jibqa’ wieħed mill-aktar ksur mifrux tad-drittijiet tal-bniedem u jħeġġeġ l-istabbiliment ta’ definizzjoni komuni ta’ stupru abbażi ta’ nuqqas ta’ kunsens;


</Amend>
<Amend>Emenda		<NumAm>49</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9b (ġdid)</Article>
	

	Mozzjoni għal riżoluzzjoni
	Emenda

	
	9b.	Jiddispjaċih dwar ir-reżistenza globali kontra d-drittijiet tan-nisa u jikkundanna kwalunkwe attur li jieħu azzjonijiet biex jimmina l-kisbiet globali tal-ugwaljanza bejn il-ġeneri; jappella biex l-UE u l-Istati Membri jintensifikaw il-ġlieda għall-ugwaljanza bejn il-ġeneri issa li l-Istati Uniti qed twaqqaf il-finanzjament ta’ organizzazzjonijiet li jippromwovu d-drittijiet tal-bniedem;


</Amend>
<Amend>Emenda		<NumAm>50</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9c (ġdid)</Article>
	

	Mozzjoni għal riżoluzzjoni
	Emenda

	
	9c.	Jappella għal azzjoni aktar deċiżiva biex tiġi miġġielda ż-żieda fid-diskors ta’ mibegħda kontra l-ġeneru online u ż-żieda fit-theddid li jiffaċċjaw in-nisa f’pożizzjonijiet politiċi, li qed jirriżultaw f’għadd anqas ta’ nisa li jokkupaw tali karigi u nisa li ta’ spiss jiġu mġiegħla jitilqu;


</Amend>
<Amend>Emenda		<NumAm>51</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 10</Article>
	

	Mozzjoni għal riżoluzzjoni
	Emenda

	10.	Jitlob li jitkompla l-finanzjament għal programmi li jiffukaw fuq il-promozzjoni tal-emanċipazzjoni tan-nisa u l-ġlieda kontra kull forma ta’ vjolenza abbażi tal-ġeneru; jistieden lill-Kummissjoni tiżgura li 85 % tal-azzjonijiet esterni l-ġodda kollha jinkorporaw il-ġeneru bħala objettiv sinifikanti jew prinċipali u li 20 % tal-għajnuna uffiċjali għall-iżvilupp f’kull pajjiż tiġi allokata għal programmi li għandhom l-ugwaljanza bejn il-ġeneri bħala wieħed mill-objettivi prinċipali tagħhom;
	10.	Jitlob li jiżdied il-finanzjament għal programmi li jiffukaw fuq il-promozzjoni tal-ugwaljanza bejn il-ġeneri, u l-ġlieda kontra kull forma ta’ vjolenza abbażi tal-ġeneru; jistieden lill-Kummissjoni tiżgura li l-azzjonijiet kollha ffinanzjati mill-UE jintegraw id-dimensjoni tal-ġeneru u li 85 % tal-għajnuna uffiċjali għall-iżvilupp tmur għal proġetti li jinkorporaw il-ġeneru bħala objettiv sinifikanti jew prinċipali u li 20 % tal-għajnuna uffiċjali għall-iżvilupp f’kull pajjiż tiġi allokata għal programmi li għandhom l-ugwaljanza bejn il-ġeneri bħala wieħed mill-objettivi prinċipali tagħhom; jistieden lill-Kummissjoni tinkludi dawn iż-żewġ miri fil-QFP li jmiss u tiżgura li l-integrazzjoni tal-perspettiva tal-ġeneri u approċċ ta’ bbaġitjar skont il-ġeneru jiġu inkorporati fil-politiki, fil-programmi u fil-baġits kollha tal-UE;


</Amend>
<Amend>Emenda		<NumAm>52</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 10a (ġdid)</Article>
	

	Mozzjoni għal riżoluzzjoni
	Emenda

	
	10a.	Jinsab allarmat għall-fatt li l-SDG 5 huwa wieħed mill-SDGs l-anqas iffinanzjati; jiddenunzja t-tnaqqis dejjem akbar tal-prijorità għall-finanzjament tad-drittijiet tan-nisa u l-fatt li l-movimenti femministi fil-livell lokali u l-organizzazzjonijiet tad-drittijiet tan-nisa għadhom qed jiġu sottofinanzjati sistematikament, u jirċievu anqas minn 1 % tal-ODA globali1a; jistieden lill-Kummissjoni tiżgura finanzjament regolari, adegwat u sostenibbli għall-programmi u għall-organizzazzjonijiet Ewropej li jaħdmu għall-ugwaljanza bejn il-ġeneri u għad-drittijiet tan-nisa;

	
	_________________

	
	1a Nota ta’ politika tal-ODI, “Where next for feminist foreign policy on funding feminist movements?”, https://media.odi.org/documents/ODI-ET-FundingMovements-PB-EN-May24-Final.pdf.


</Amend>
<Amend>Emenda		<NumAm>53</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 10b (ġdid)</Article>
	

	Mozzjoni għal riżoluzzjoni
	Emenda

	
	10b.	Jesprimi tħassib serju dwar l-apartheid tal-ġeneru li qed jitwettaq bħalissa fl-Afganistan; jenfasizza li 2,2 miljun tifla diġà ġew miċħuda l-aċċess għall-edukazzjoni fl-Afganistan, u dan in-numru mistenni li jiżdied għal 4 miljuni; jistieden lill-komunità globali tikkundanna bil-qawwa l-apartheid tal-ġeneru fl-Afganistan, u tieħu l-azzjoni kollha meħtieġa biex ittemm l-apartheid tal-ġeneru u tressaq lil dawk responsabbli quddiem il-ġustizzja;


</Amend>
<Amend>Emenda		<NumAm>54</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 10c (ġdid)</Article>
	

	Mozzjoni għal riżoluzzjoni
	Emenda

	
	10c.	Jiddispjaċih li mit-tnedija tal-Pjan ta’ Azzjoni dwar il-Ġeneru III, 3,8 % biss tal-azzjonijiet kollha reattivi għal kwistjonijiet ta’ ġeneru jew tal-azzjonijiet kollha mmirati lejn il-ġeneru kellhom l-ugwaljanza bejn il-ġeneri bħala objettiv prinċipali, u b’hekk waqgħu lura mill-mira ta’ 5 % deskritta fir-Regolament NDICI1a: jistieden lill-Istati Membri u lill-Kummissjoni jżidu b’mod sostanzjali l-għadd ta’ azzjonijiet tal-UE li għandhom il-promozzjoni tal-ugwaljanza bejn il-ġeneri bħala l-objettiv prinċipali u jilħqu l-mira ta’ 5 %; jappella biex l-UE żżid il-finanzjament ta’ fondi multilaterali għall-ugwaljanza bejn il-ġeneri, bħall-UN Women, u għas-saħħa sesswali u riproduttiva, bħall-UNFPA u l-Fond Globali għall-Ġlieda kontra l-AIDS, it-Tuberkulożi u l-Malarja;

	
	_________________

	
	1a Ir-Regolament (UE) 2021/947 tal-Parlament Ewropew u tal-Kunsill tad-9 ta’ Ġunju 2021 li jistabbilixxi l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali, li jemenda u li jħassar id-Deċiżjoni Nru 466/2014/UE tal-Parlament Ewropew u tal-Kunsill u li jħassar ir-Regolament (UE) 2017/1601 tal-Parlament Ewropew u tal-Kunsill u r-Regolament tal-Kunsill (KE, Euratom) Nru 480/2009 (ĠU L 209, 14.6.2021, p. 1, ELI: http://data.europa.eu/eli/reg/2021/947/oj).


</Amend>
<Amend>Emenda		<NumAm>55</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11</Article>
	

	Mozzjoni għal riżoluzzjoni
	Emenda

	11.	Jappella għal sforzi aċċellerati biex titnaqqas id-differenza fil-pagi bejn il-ġeneri, inkluż fl-ekonomija tal-kura, u biex jiġu żgurati parteċipazzjoni u opportunitajiet ta’ tmexxija ugwali fis-setturi pubbliċi u privati;
	11.	Jappella għal sforzi aċċellerati biex titnaqqas id-differenza fl-impjiegi bejn il-ġeneri u dik fil-pagi bejn il-ġeneri u d-differenza fil-pensjonijiet u biex jiżdiedu l-investimenti fis-servizzi pubbliċi u fl-infrastruttura soċjali u jappella għal impenn biex isir avvanz lejn soċjetajiet ta’ kura; jappella għal valutazzjoni u remunerazzjoni aktar ġusti tax-xogħol fis-setturi ddominati min-nisa, għat-trasparenza fil-pagi, għar-riformi tal-protezzjoni soċjali u għall-promozzjoni ta’ impjiegi ta’ kwalità ħielsa mill-fastidju sesswali u mill-vjolenza abbażi tal-ġeneru; jappella biex isiru sforzi biex jiġu żgurati parteċipazzjoni u opportunitajiet ta’ tmexxija ugwali fis-setturi pubbliċi u privati billi tiġi promossa rappreżentanza bbilanċjata bejn il-ġeneri f’pożizzjonijiet ta’ responsabbiltà u ta’ teħid ta’ deċiżjonijiet u billi jiġi miġġieled is-sessiżmu fl-isferi pubbliċi u privati;


</Amend>
<Amend>Emenda		<NumAm>56</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11a (ġdid)</Article>
	

	Mozzjoni għal riżoluzzjoni
	Emenda

	
	11a.	Jisħaq fuq il-ħtieġa li jiġi promoss aċċess ugwali għall-edukazzjoni u għal-litteriżmu finanzjarju għan-nisa u għall-bniet, b’mod partikolari għal dawk minn gruppi emarġinati u affettwati mid-diskriminazzjoni; jenfasizza li dawn il-politiki jrid ikollhom l-għan li jrawmu opportunitajiet indaqs, u jżidu l-opportunitajiet tan-nisa u tal-bniet li jiksbu impjieg stabbli, imħallas tajjeb u sodisfaċenti filwaqt li jiggarantixxi l-indipendenza finanzjarja tagħhom; jappella biex in-nisa u l-bniet jingħataw aċċess aħjar għall-għodod u għat-taħriġ diġitali u li jiġu inċentivati programmi u finanzjament għan-nisa u għall-bniet fix-xjenza, fit-teknoloġija, fl-inġinerija u fil-matematika (STEM) u fl-istudji u fl-attivitajiet intraprenditorjali;


</Amend>
<Amend>Emenda		<NumAm>57</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11b (ġdid)</Article>
	

	Mozzjoni għal riżoluzzjoni
	Emenda

	
	11b.	Jisħaq fuq l-importanza tal-pjan direzzjonali tal-Kummissjoni għad-drittijiet tan-nisa biex jiġi affermat mill-ġdid l-impenn tal-UE għall-ugwaljanza bejn il-ġeneri u għat-tiswir tal-istrateġija l-ġdida għall-ugwaljanza bejn il-ġeneri, li se tiġi ppubblikata fl-2026; jappella għal involviment aktar qawwi min-naħa tal-Istati Membri u għal approċċ komprensiv li jindirizza s-servizzi sesswali u riproduttivi, id-diskriminazzjoni intersezzjonali u l-protezzjoni ta’ nisa vulnerabbli;


</Amend>
<Amend>Emenda		<NumAm>58</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11c (ġdid)</Article>
	

	Mozzjoni għal riżoluzzjoni
	Emenda

	
	11c.	Jappella għad-dritt universali għal aċċess għal abort sikur u legali biex dan jiżdied mal-Karta tad-Drittijiet Fundamentali tal-UE, u jiġi stabbilit qafas legalment vinkolanti;


</Amend>
<Amend>Emenda		<NumAm>59</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11d (ġdid)</Article>
	

	Mozzjoni għal riżoluzzjoni
	Emenda

	
	11d.	Itenni li l-SRHR huma drittijiet fundamentali tal-bniedem, u t-twettiq tagħhom huwa aspett fundamentali tad-dinjità tal-bniedem u prerekwiżit għall-kisba tal-ugwaljanza bejn il-ġeneri; ifakkar l-impenn tal-UE għall-promozzjoni, il-protezzjoni u t-twettiq tad-dritt tal-individwi kollha li jkollhom kontroll sħiħ fuq kwistjonijiet relatati mas-sesswalità u mad-drittijiet sesswali u riproduttivi tagħhom, u li jiddeċiedu b’mod liberu u responsabbli dwarhom, mingħajr ebda diskriminazzjoni, koerċizzjoni u vjolenza;


</Amend>
<Amend>Emenda		<NumAm>60</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11e (ġdid)</Article>
	

	Mozzjoni għal riżoluzzjoni
	Emenda

	
	11e.	Jenfasizza l-importanza li jkun hemm aċċess għal data affidabbli mibnija fuq pedamenti statistiċi b’saħħithom u tal-involviment taċ-ċittadini bħala għodda biex jiġi żgurat li ħadd ma jitħalla jibqa’ lura; iqis li dan huwa kruċjali biex jiġu identifikati d-disparitajiet bejn il-pajjiżi u r-reġjuni, jiġu fformulati l-politiki u jiġi vvalutat il-progress tal-inizjattivi globali rigward l-ugwaljanza bejn il-ġeneri;


</Amend>
<Amend>Emenda		<NumAm>61</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11f (ġdid)</Article>
	

	Mozzjoni għal riżoluzzjoni
	Emenda

	
	11f.	Jitlob inkuraġġiment aktar b’saħħtu tad-dritt ta’ kull mara li tibbilanċja l-ħajja professjonali u privata tagħha billi jiġu promossi r-responsabbiltà konġunta u kundizzjonijiet tax-xogħol li jiffaċilitaw ir-rikonċiljazzjoni tal-ħajja privata, tal-ħajja tal-familja u tal-ħajja tax-xogħol;


</Amend>
<Amend>Emenda		<NumAm>62</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11g (ġdid)</Article>
	

	Mozzjoni għal riżoluzzjoni
	Emenda

	
	11g.	Jinsab allarmat bir-rigress kontinwu tal-SRHR u bl-attakki kontra d-difensuri tal-SRHR fl-Ewropa u globalment; jappella għal sforz Ewropew b’saħħtu biex jiġu protetti l-valuri fundamentali tagħna bħad-drittijiet ugwali għall-awtonomija fiżika u għal politiki aktar b’saħħithom li jiggarantixxu aċċess universali għan-nisa u għall-bniet kollha għas-servizzi tas-saħħa sesswali u riproduttiva, inkluża informazzjoni dwar l-ippjanar tal-familja, il-kontraċezzjoni affordabbli, abort liberu, sikur u legali, u l-kura tas-saħħa materna;


</Amend>
<Amend>Emenda		<NumAm>63</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11h (ġdid)</Article>
	

	Mozzjoni għal riżoluzzjoni
	Emenda

	
	11h.	Jappella għal politiki u azzjonijiet aktar b’saħħithom biex jippromwovu aċċess għall-art, għall-kreditu, għall-intraprenditorija u għall-edukazzjoni, kif ukoll għall-impjieg u għas-saħħa, b’mod speċjali għal nisa u għal bniet f’ċirkostanzi ta’ vulnerabbiltà, nisa b’diżabbiltà, nisa tqal u nisa f’żoni rurali u insulari u fir-reġjuni ultraperiferiċi;


</Amend>
<Amend>Emenda		<NumAm>64</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11i (ġdid)</Article>
	

	Mozzjoni għal riżoluzzjoni
	Emenda

	
	11i.	Jistieden lill-Istati Membri jiżguraw li tiġi pprovduta edukazzjoni komprensiva obbligatorja dwar is-sesswalità u r-relazzjonijiet, ibbażata fuq l-evidenza, fl-iskejjel primarji u sekondarji, sabiex jiġu miġġielda l-vjolenza abbażi tal-ġeneru u l-istereotipizzazzjoni tal-ġeneru; jissottolinja li l-investiment fl-edukazzjoni tal-bniet jagħti redditi kbar għall-ġenerazzjonijiet li ġejjin, filwaqt li jikkontribwixxi direttament għat-twettiq tad-drittijiet fundamentali tagħhom u għall-protezzjoni minn kull forma ta’ vjolenza, iżda jikkontribwixxi wkoll għal benesseri aħjar għal soċjetajiet sħaħ; jistieden, f’dan ir-rigward, lill-Kummissjoni tressaq linji gwida tal-UE dwar edukazzjoni sesswali komprensiva u bbażata fuq l-evidenza, abbażi tal-istandards tad-WHO u tippromwovi l-kondiviżjoni ta’ prattiki tajba bejn l-Istati Membri f’dan il-qasam;


</Amend>
<Amend>Emenda		<NumAm>65</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11j (ġdid)</Article>
	

	Mozzjoni għal riżoluzzjoni
	Emenda

	
	11j.	Iħeġġeġ lill-Kummissjoni twaqqaf il-finanzjament ta’ movimenti fl-UE u barra minnha li jikkontribwixxu għal kwalunkwe forma ta’ oppressjoni tan-nisa, inklużi kampanji kontra d-drittijiet fundamentali, inklużi d-drittijiet tan-nisa u l-SRHR;


</Amend>
<Amend>Emenda		<NumAm>66</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11k (ġdid)</Article>
	

	Mozzjoni għal riżoluzzjoni
	Emenda

	
	11k.	Jiddispjaċih dwar ir-rigressjoni tad-drittijiet tal-LGBTIQ+ u t-transfobija li thedded l-ugwaljanza bejn il-ġeneri; jiddenunzja l-fatt li, bejn l-2021 u l-2022, tliet organizzazzjonijiet kontra l-LGBTIQ+, waħedhom irrappurtaw USD 1 biljun f’introjtu meta mqabbla ma’ 8 000 benefiċjarju globali LGBTIQ+ li rċevew USD 905 miljun bejniethom1a; iwissi dwar iż-żieda inkwetanti fil-finanzjament kontra l-ġeneru li għandu l-għan li jiġġieled il-kisbiet progressivi tad-drittijiet tan-nisa u tal-LGBTIQ+ f’dawn l-aħħar deċennji;

	
	_________________

	
	1a Nota ta’ politika tal-ODI, “Where next for feminist foreign policy on funding feminist movement?”, https://media.odi.org/documents/ODI-ET-FundingMovements-PB-EN-May24-Final.pdf.


</Amend>
<Amend>Emenda		<NumAm>67</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11l (ġdid)</Article>
	

	Mozzjoni għal riżoluzzjoni
	Emenda

	
	11 l.	Jappella biex l-UE tipprojbixxi ċ-ċentri ta’ konverżjoni fl-Istati Membri u tagħmel dak kollu possibbli biex tipprevjeni din il-prattika kullimkien;


</Amend>
<Amend>Emenda		<NumAm>68</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11m (ġdid)</Article>
	

	Mozzjoni għal riżoluzzjoni
	Emenda

	
	11m.	Jappella biex l-UE tistabbilixxi mira ta’ finanzjament speċifika biex tappoġġja d-drittijiet tan-nisa u l-organizzazzjonijiet LGBTIQ+, il-movimenti femministi u d-difensuri tad-drittijiet tal-bniedem fl-Ewropa u globalment; jisħaq fuq il-ħtieġa li jiġi stabbilit mekkaniżmu ta’ protezzjoni għad-difensuri tad-drittijiet tal-bniedem fl-UE, li jiffoka b’mod partikolari fuq id-difensuri tad-drittijiet tal-bniedem favur in-nisa, il-persuni LGBTIQ+ u l-SRHR;


</Amend>
<Amend>Emenda		<NumAm>69</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 12a (ġdid)</Article>
	

	Mozzjoni għal riżoluzzjoni
	Emenda

	
	12a.	Jinnota kif l-isforzi biex jinkisbu l-SDGs għandhom jenfasizzaw il-politiki li jrawmu l-innovazzjoni, l-intraprenditorija u l-ħolqien ta’ impjiegi ekoloġiċi, li fl-aħħar mill-aħħar se jixprunaw il-kisba usa’ tal-SDGs u l-ugwaljanza bejn il-ġeneri;


</Amend>
<Amend>Emenda		<NumAm>70</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13</Article>
	

	Mozzjoni għal riżoluzzjoni
	Emenda

	13.	Jappella għal politiki aktar b’saħħithom u azzjonijiet kuraġġużi biex jiġi promoss l-iżvilupp ekonomiku inklużiv u sostenibbli; iħeġġeġ lill-UE u lis-sħab globali jużaw strumenti bħall-Global Gateway biex joħolqu impjiegi deċenti li jnaqqsu l-inugwaljanza fl-introjtu u jiżguraw li ħadd ma jitħalla jibqa’ lura;
	13.	Jappella għal politiki aktar b’saħħithom u azzjonijiet kuraġġużi biex jiġi promoss l-iżvilupp ekonomiku inklużiv u sostenibbli; iħeġġeġ lill-UE u lis-sħab globali jużaw strumenti bħall-Global Gateway biex joħolqu impjiegi deċenti li jnaqqsu l-inugwaljanza fl-introjtu u jiżguraw li ħadd ma jitħalla jibqa’ lura; jappella għal sforzi biex jiġi żgurat li l-ilħna ta’ dawk l-aktar probabbli li jitħallew jibqgħu lura jinstemgħu u li tingħata prijorità lill-ġlieda kontra l-faqar u l-kundizzjonijiet tax-xogħol prekarji, b’enfasi partikolari fuq in-nisa li jiffaċċjaw forom intersezzjonali ta’ diskriminazzjoni;


</Amend>
<Amend>Emenda		<NumAm>71</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13a (ġdid)</Article>
	

	Mozzjoni għal riżoluzzjoni
	Emenda

	
	13a.	Jisħaq li l-maġġoranza tax-xogħol ta’ kura mhux imħallas għadu piż biss għan-nisa u dan għandu konsegwenzi negattivi fuq id-differenzi okkupazzjonali bejn il-ġeneri, l-indipendenza ekonomika u l-benesseri tas-soċjetà; jappella biex l-UE tiżviluppa miżuri speċifiċi biex tirrikonoxxi x-xogħol ta’ kura u tipprovdi servizzi soċjali pubbliċi adegwati biex tappoġġjah;


</Amend>
<Amend>Emenda		<NumAm>72</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14</Article>
	

	Mozzjoni għal riżoluzzjoni
	Emenda

	14.	Jesprimi tħassib li t-tkabbir ekonomiku f’ħafna pajjiżi li qed jiżviluppaw għadu għaddej b’ritmu baxx u irregolari, spiss imfixkel minn dgħufijiet strutturali, inugwaljanzi ekonomiċi, instabbiltà politika u xokkijiet esterni;
	14.	Jesprimi tħassib li t-tkabbir ekonomiku f’ħafna pajjiżi li qed jiżviluppaw għadu għaddej b’ritmu baxx u irregolari, spiss imfixkel minn dgħufijiet strutturali, inugwaljanzi ekonomiċi, soċjali u bejn il-ġeneri, instabbiltà politika, xokkijiet esterni u interferenza barranija;


</Amend>
<Amend>Emenda		<NumAm>73</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14a (ġdid)</Article>
	

	Mozzjoni għal riżoluzzjoni
	Emenda

	
	14a.	Jesprimi tħassib li fl-UE l-inugwaljanzi bejn il-ġeneri qed ikomplu jiżdiedu fir-rigward tas-suq tax-xogħol; ifakkar fil-ħtieġa li jitħarsu u jissaħħu l-integrazzjoni tal-perspettiva tal-ġeneri u l-ibbaġitjar skont il-ġeneru fil-politika ta’ koeżjoni tal-UE biex tiġi indirizzata d-differenza bejn il-ġeneri fl-impjiegi;


</Amend>
<Amend>Emenda		<NumAm>74</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 15</Article>
	

	Mozzjoni għal riżoluzzjoni
	Emenda

	15.	Jirrakkomanda żieda fl-investiment pubbliku u privat fir-riċerka, fl-edukazzjoni u fl-iżvilupp tal-ħiliet;
	15.	Jirrakkomanda żieda fl-investiment pubbliku u privat fir-riċerka, fl-edukazzjoni u fl-iżvilupp tal-ħiliet; jappella biex l-UE tagħti spinta lit-taħriġ u lill-impjiegi ta’ kwalità għat-tranżizzjoni ġusta, b’attenzjoni speċifika għall-gruppi sistematikament esklużi u żvantaġġati, inklużi n-nisa u l-komunità LGBTIQ+;


</Amend>
<Amend>Emenda		<NumAm>75</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16</Article>
	

	Mozzjoni għal riżoluzzjoni
	Emenda

	16.	Jenfasizza li l-inizjattivi mmirati biex jistimulaw it-tkabbir ekonomiku ma jistgħux isiru għad-detriment tal-ġustizzja soċjali, tad-drittijiet tax-xogħol jew tal-protezzjoni ambjentali;
	16.	Jenfasizza li l-inizjattivi mmirati biex jistimulaw it-tkabbir ekonomiku ma jistgħux isiru għad-detriment tal-ġustizzja soċjali, tal-ugwaljanza bejn il-ġeneri, tad-drittijiet tax-xogħol jew tal-protezzjoni ambjentali, speċjalment peress li n-nisa u l-persuni minn gruppi ta’ minoranza huma l-aktar probabbli li jkunu minn tal-ewwel li jsofru inugwaljanzi ġġenerati mit-tkabbir ekonomiku;


</Amend>
<Amend>Emenda		<NumAm>76</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16a (ġdid)</Article>
	

	Mozzjoni għal riżoluzzjoni
	Emenda

	
	16a.	Jisħaq li għad hemm differenzi fil-qgħad globali għan-nisa u għaż-żgħażagħ, u li, globalment, in-nisa żgħażagħ għandhom probabbiltà darbtejn akbar minn irġiel żgħażagħ li jkunu NEET (barra mill-edukazzjoni, impjieg jew taħriġ); jirrikonoxxi li l-promozzjoni tal-ugwaljanza bejn il-ġeneri fil-politiki tal-edukazzjoni, tat-taħriġ, tas-suq tax-xogħol u tal-bilanċ bejn ix-xogħol u l-ħajja privata tista’ żżid il-prosperità u ssaħħaħ il-kompetittività ekonomika, filwaqt li tevita s-sottoutilizzazzjoni tal-assi u tat-talent;


</Amend>
<Amend>Emenda		<NumAm>77</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16b (ġdid)</Article>
	

	Mozzjoni għal riżoluzzjoni
	Emenda

	
	16b.	Ifakkar li huwa vitali li jinħolqu inċentivi għan-negozji biex jallinjaw l-operazzjonijiet tagħhom mal-SDGs, filwaqt li jiġi żgurat li s-suq jibqa’ kompetittiv u kapaċi jixpruna l-innovazzjoni fl-iżvilupp sostenibbli għan-nisa u għall-bniet;


</Amend>
<Amend>Emenda		<NumAm>78</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 17a (ġdid)</Article>
	

	Mozzjoni għal riżoluzzjoni
	Emenda

	
	17a.	Jisħaq fuq l-impatt sproporzjonat tad-degradazzjoni ambjentali, speċifikament it-tniġġis tal-plastik, fuq in-nisa u l-bniet; jappella għal aktar riżorsi għar-riċerka dwar l-effetti tat-tniġġis mill-(mikro)plastik fuq is-sistema ormonali femminili u l-impatt potenzjali fuq il-fertilità;


</Amend>
<Amend>Emenda		<NumAm>79</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19</Article>
	

	Mozzjoni għal riżoluzzjoni
	Emenda

	19.	Jemmen li huma meħtieġa b’mod urġenti miżuri globali vinkolanti biex jiġu indirizzati n-nuqqasijiet, titħaffef l-azzjoni u tiġi żgurata s-sostenibbiltà fit-tul tal-oċeani, inkluż permezz ta’ prattiki tas-sajd sostenibbli, il-ġlieda kontra s-sajd illegali, mhux irrappurtat u mhux irregolat, it-tisħiħ tal-isforzi ta’ konservazzjoni tal-baħar u l-adozzjoni ta’ trattat globali dwar it-tniġġis mill-plastik;
	19.	Jemmen li huma meħtieġa b’mod urġenti miżuri globali vinkolanti biex jiġu indirizzati n-nuqqasijiet, titħaffef l-azzjoni u tiġi żgurata s-sostenibbiltà fit-tul tal-oċeani, inkluż permezz ta’ prattiki tas-sajd sostenibbli, il-ġlieda kontra s-sajd illegali, mhux irrappurtat u mhux irregolat, it-tisħiħ tal-isforzi ta’ konservazzjoni tal-baħar permezz tal-protezzjoni effettiva taż-żoni tal-baħar protetti, l-adozzjoni ta’ trattat globali dwar it-tniġġis mill-plastik u l-protezzjoni tad-drittijiet tas-sajjieda fuq skala żgħira u l-aċċess għar-riżorsi u s-swieq tas-sajd, filwaqt li jiġi żgurat li n-nisa u l-irġiel fis-sajd artiġjanali jipparteċipaw b’mod ugwali u effettiv fid-deċiżjonijiet li jaffettwawhom;


</Amend>
<Amend>Emenda		<NumAm>80</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19a (ġdid)</Article>
	

	Mozzjoni għal riżoluzzjoni
	Emenda

	
	19a.	Jisħaq fuq il-ħtieġa, b’mod aktar speċifiku, li jiġu rikonoxxuti x-xogħol u l-kontribut tan-nisa fil-katina tal-valur tas-sajd fuq skala żgħira u li jittejbu l-kundizzjonijiet tax-xogħol tagħhom;


</Amend>
<Amend>Emenda		<NumAm>81</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19b (ġdid)</Article>
	

	Mozzjoni għal riżoluzzjoni
	Emenda

	
	19b.	Jenfasizza l-ħtieġa li tissaħħaħ l-ugwaljanza bejn il-ġeneri fil-governanza tal-oċeani, fl-attivitajiet ekonomiċi (bħat-turiżmu, it-trasport marittimu jew is-sajd) u fix-xjenza tal-oċeani1a;

	
	_________________

	
	1a UNESCO, ‘Gender Equality for Ocean Sustainability’, https://www.unesco.org/en/articles/gender-equality-ocean-sustainability.


</Amend>
<Amend>Emenda		<NumAm>82</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20</Article>
	

	Mozzjoni għal riżoluzzjoni
	Emenda

	20.	Jistieden lill-UE tkompli tippromwovi l-multilateraliżmu u tipprovdi tmexxija globali fl-avvanz tal-implimentazzjoni tal-SDGs u tal-Aġenda 2030; jenfasizza li impenn mill-ġdid b’mod ċar u tond għall-SDGs se jibgħat sinjal ċar lis-sħab madwar id-dinja u jappoġġja l-azzjoni globali tal-UE;
	20.	Jistieden lill-UE tkompli tippromwovi l-multilateraliżmu u tipprovdi tmexxija globali fl-avvanz tal-implimentazzjoni tal-SDGs u tal-Aġenda 2030; jenfasizza li impenn mill-ġdid b’mod ċar u tond għall-SDGs, se jibgħat sinjal ċar lis-sħab madwar id-dinja u jappoġġja l-azzjoni globali tal-UE; jisħaq li impenn mill-ġdid sod jrid ikun akkumpanjat minn miżuri konkreti mill-UE u li jrid jiżgura li l-ugwaljanza bejn il-ġeneri tkun parti integrali mid-djalogi politiċi mal-pajjiżi sħab fil-livelli bilaterali u multilaterali;


</Amend>
<Amend>Emenda		<NumAm>83</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21</Article>
	

	Mozzjoni għal riżoluzzjoni
	Emenda

	21.	Jafferma mill-ġdid li l-Għajnuna Uffiċjali għall-Iżvilupp (ODA) tibqa’ sors kruċjali ta’ finanzjament pubbliku; jistieden, għalhekk, lill-Istati Membri kollha tal-UE u lis-sħab globali jiżguraw li jiġi ddedikat finanzjament suffiċjenti għat-twettiq tal-impenn li jintefqu 0,7 % tal-introjtu nazzjonali gross fuq l-ODA;
	21.	Jafferma mill-ġdid li l-SDGs se jintlaħqu biss jekk ikunu ffinanzjati b’mod suffiċjenti u sostenibbli u li l-Għajnuna Uffiċjali għall-Iżvilupp (ODA) tibqa’ sors kruċjali ta’ finanzjament pubbliku; jistieden, għalhekk, lill-Istati Membri kollha tal-UE u lis-sħab globali jiżguraw li jiġi ddedikat finanzjament suffiċjenti għat-twettiq tal-impenn li jintefqu 0,7 % tal-introjtu nazzjonali gross fuq l-ODA, filwaqt li 4 Stati Membri biss minn 21 li huma membri tal-Kumitat ta’ Għajnuna għall-Iżvilupp jikkonformaw ma’ dan l-impenn internazzjonali;


</Amend>
<Amend>Emenda		<NumAm>84</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 22</Article>
	

	Mozzjoni għal riżoluzzjoni
	Emenda

	22.	Jenfasizza r-rwol kruċjali tas-sħubijiet bejn diversi partijiet ikkonċernati u l-involviment tal-gvernijiet lokali, tas-soċjetà ċivili u tar-rappreżentanti taż-żgħażagħ;
	22.	Jenfasizza r-rwol kruċjali tas-sħubijiet bejn diversi partijiet ikkonċernati u l-involviment tal-gvernijiet lokali, tas-soċjetà ċivili u tar-rappreżentanti taż-żgħażagħ; itenni li l-organizzazzjonijiet tas-soċjetà ċivili (OSĊ) huma atturi ewlenin f’demokraziji vibranti u jenfasizza li l-SDGs, speċjalment l-SDG 5, ma jistgħux jinkisbu mingħajr is-sħubija tal-OSĊ, inklużi l-organizzazzjonijiet tan-nisa u tal-LGBTIQ+ fil-livell lokali; jiddeplora, f’dan ir-rigward, l-attakki mhux ġustifikati li qed jiżdiedu kontra l-organizzazzjonijiet tas-soċjetà ċivili u l-għeluq tal-ispazji ċiviċi, kemm fl-Ewropa kif ukoll madwar id-dinja; jisħaq, f’dan ir-rigward, fuq il-ħtieġa li jiġi żgurat finanzjament regolari, adegwat u sostenibbli għall-organizzazzjonijiet tas-soċjetà ċivili u li jinżamm djalogu miftuħ, trasparenti u strutturat mal-organizzazzjonijiet tas-soċjetà ċivili;


</Amend>
<Amend>Emenda		<NumAm>85</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 23</Article>
	

	Mozzjoni għal riżoluzzjoni
	Emenda

	23.	Jappella għas-serħan mid-dejn u għar-ristrutturar tad-dejn għall-pajjiżi li qed jiżviluppaw u għal riformi tal-istituzzjonijiet finanzjarji globali, inklużi l-banek tal-iżvilupp multilaterali, biex isiru adatti għall-implimentazzjoni tal-SDGs;
	23.	Jappella għas-serħan mid-dejn u għar-ristrutturar tad-dejn għall-pajjiżi li qed jiżviluppaw u għal riformi tal-istituzzjonijiet finanzjarji globali, inklużi l-banek tal-iżvilupp multilaterali, biex isiru adatti għall-implimentazzjoni tal-SDGs u jitnaqqsu l-inugwaljanzi ekonomiċi, soċjali u bejn il-ġeneri; jappella biex tiġi inkluża perspettiva tal-ġeneru aktar b’saħħitha fid-dokument ta’ eżitu tar-Raba’ Konferenza Internazzjonali dwar il-Finanzjament għall-Iżvilupp;


</Amend>
<Amend>Emenda		<NumAm>86</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 26</Article>
	

	Mozzjoni għal riżoluzzjoni
	Emenda

	26.	Itenni li l-SDGs huma l-uniku sett ta’ għanijiet maqbula globalment u komprensivi dwar l-isfidi ewlenin li jiffaċċjaw kemm il-pajjiżi żviluppati kif ukoll dawk li qed jiżviluppaw u huma l-aħjar għodda biex jiġu indirizzati l-kawżi ewlenin tagħhom;
	26.	Itenni li l-SDGs huma l-uniku sett ta’ għanijiet maqbula globalment u komprensivi dwar l-isfidi ewlenin li jiffaċċjaw kemm il-pajjiżi żviluppati kif ukoll dawk li qed jiżviluppaw u huma l-aħjar għodda biex jiġu indirizzati l-kawżi ewlenin tagħhom; iħeġġeġ lill-Kummissjoni u lill-Istati Membri jaħdmu favur l-implimentazzjoni sħiħa tal-SDGs, kemm fl-UE kif ukoll barra minnha, bħala qafas universali;


</Amend>
</RepeatBlock-Amend>

